                                        Anexă  la HCL nr. _________________



CONTRACT DE VÂNZARE-CUMPÃRARE
nr. _________________

             În conformitate cu prevederile Codului Civil şi a Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara pronunțată de Tribunalul Timiș și în baza HCLMT nr. 114/13.04.2021 se încheie prezentul contract.

             I. PĂRŢILE CONTRACTANTE:
              Municipiul Timișoara, cu sediul în Timișoara, B-dul C.D.Loga nr.1, având cod de identificare fiscală nr.14756536, prin Primar, în calitate de vânzător, pe de o parte,

            	                                                           și

             Samargi Liliana fiica/fiul lui ________ şi _________ născut(ă) la data de 20.11.1968 în Mun. Târnăveni jud. Mureș, CNP 2681120354811, domiciliat(ă) în Timișoara, str. Armoniei nr. 23 jud. Timiș, posesor a C.I./BI seria TZ nr. 035497 emisă de Mun. Timișoara, cetăţean roman, în calitate de cumpărător pe de altă parte.

            II. OBIECTUL CONTRACTULUI
             Subscrisul vânzător, în calitate de proprietar al suprafeţei de 500 mp teren, vinde către cumpărătorul menționat mai sus, suprafaţa de 500 mp teren intravilan, situat în Timișoara, Str. Armoniei nr. 23 jud. Timiș, cu nr. top/ nr. cadastral 442038 înscrisă în CF nr. 442038 Timișoara şi consimte ca dreptul de proprietate asupra terenului mai sus descris să se înscrie în cartea funciară în favoarea cumpărătorului.

            Eu, cumpărătorul declar că sunt proprietarul unei construcții reprezentând casă de locuit cu anexă dobândită conform prevederilor Legii nr.112/1995, situată în Timișoara, Str. Armoniei nr. 23 jud. Timiș, iar terenul ce face obiectul prezentului act, în fapt este teren aferent excedentar (curte) terenului de sub construcțiile dobândite în temeiul L.112/1995 aparținând  imobilului situat în Timișoara  Str. Armoniei nr. 23  înscris în CF nr. 442038 Timișoara, nr.top. 442038,  fiind situat la aceeași adresă. 

          III. PREŢUL CONTRACTULUI
           Preţul terenului aferent excedentar terenului de sub construcțiile dobândite în temeiul L.112/1995 aparținând  imobilului situat în Timișoara  Str. Armoniei  nr. 23 înscris în CF nr. 442038, nr.top. 442038 este de 318.149,83lei +TVA și a fost stabilit prin Raportul de expertiză judiciară topografică întocmit de către expert Stratu Dan Aurelian, sumă pe care vânzătorul recunoaşte că a primit-o în întregime de la cumpărător, înaintea semnării prezentului act, iar eu cumpărătorul declar că am achitat-o în mod real, conform Ordin de plată  nr. ... din data de ................. 
          Subsemnatul cumpărător înţeleg să cumpăr de la sus numitul vânzător imobilul arătat la preţul şi în condiţiile prevăzute în prezentul contract cu al cărui conţinut mă declar de acord.
          Subscrisul vânzător recunosc că am primit de la cumpărător în întregime preţul mai sus descris, înaintea semnării prezentului act.
De asemenea, noi părţile, declarăm că am luat la cunoştinţă de prevederile Codului Fiscal şi ale Legii pentru Prevenirea şi Combaterea Evaziunii Fiscale nr.241/2005 cu modificări ulterioare, precum şi ale Legii nr.656/2002 privind prevenirea şi sancţionarea spălării banilor.
	
             IV. TRANSMITEREA DREPTULUI DE PROPRIETATE
              Dreptul de proprietate asupra terenului ce face obiectul prezentului contract se transmite cumpărătorilor la data autentificării prezentului act.              
Cumpărătorul se obligă să achite toate costurile notariale, să înscrie dreptul de proprietate în cartea funciară și toate obligațiile fiscale care decurg din transferul dreptului de proprietate .

               V. DECLARAŢII ŞI GARANŢII
                Subscrisul vânzător declară că nu există nici o piedică pentru vânzare întrucât imobilul ce se vinde este în domeniul privat al municipiului Timișoara, se află în circuitul civil, nu este clasat ca monument istoric, ansamblu sau sit arheologic, nu este inalienabil, nici insesizabil, nu este în litigiu, nu este revendicat, nu are sarcini şi nici interdicţii, nu este constituit vreun drept real în favoarea altor persoane, nu a fost promis spre vânzare nici unei alte persoane fizice sau juridice, este în stăpânirea sa continuă şi legală de la data dobândirii, potrivit extrasului carte funciară nr. 442038 Timișoara.
               Vânzătorul declară că imobilul nu este grevat de sarcini şi nu s-au constituit drepturi reale în favoarea altor persoane, după cum rezultă din extrasul de cartea funciară pentru informare la cererea nr. .......... din data de ......................, eliberat de Oficiul de Cadastru şi Publicitate Imobiliară Timiș.
              Subscrisul vânzător garantez pe cumpărători contra evicţiunii şi a viciilor imobilului conform prevederilor art. 1695 şi art. 1707 din Noul Cod Civil. A fost îndeplinită de către cumpărători obligaţia de verificare a stării în care se află bunul imobil pentru a descoperi viciile aparente, pe care vânzătorul are obligaţia să le remedieze de îndată, precum şi eventualele vicii ascunse. 
               Subsemnatul cumpărător declarăm că am luat la cunoştinţă de situaţia de drept şi de fapt a bunului imobil ca fiind cea arătată de vânzător şi nu am descoperit vicii aparente pe care vânzătorul are obligaţia să le remedieze de îndată.
               Subsemnatul cumpărător cumpăr în condiţiile stabilite prin acest contract imobilul descris mai sus, pe care l-am inspectat, am luat la cunoştinţă că acesta este liber de sarcini şi că este în proprietatea vânzătorului de mai sus şi am cunoştinţă de situaţia de drept şi de fapt a imobilului.
               Subsemnatele părţi declarăm că nici unul dintre noi nu se află în vreuna din situaţiile de incapacitate de a vinde sau cumpăra, prevăzute în art.1654 şi 1655 din Noul Cod Civil. 
              Noi, părţile contractante, ne obligăm să facem înregistrările în evidenţele fiscale în termenul cerut de lege, la autorităţile financiar-fiscale competente.
               Noi, părţile prezentului contract, declarăm că am luat la cunoştinţă de prevederile Codului fiscal, potrivit cărora orice persoană care dobândeşte sau înstrăinează un imobil are obligaţia de a depune o declaraţie fiscală la compartimentul de specialitate al autorităţii administraţiei publice locale în a cărei rază de competenţă se află imobilul, în termen de 30(treizeci) de zile de la data dobândirii sau înstrăinării.

         VI. CHELTUIELI
          Cheltuielile ocazionate de autentificarea prezentului contract sunt suportate de cumpărători, în sarcina căruia se află şi cheltuielile de înscriere în cartea funciară.

       

         VII. DISPOZIŢII FINALE
Prezentul contract prin care se transmite un drept real imobiliar se va înscrie în cartea funciară prin grija notarului public, conform art. 54 din Legea nr.7/1996.
Subsemnatele părţi declarăm că înainte de semnarea actului, am citit personal şi am înţeles cuprinsul acestuia constatând că el corespunde voinţei şi condiţiilor stabilite de noi părţile de comun acord, drept pentru care semnăm mai jos, fiind de acord cu prelucrarea datelor cu caracter personal conform Legii nr.677/2001.
Prezentul contract este încheiat în 4 (patru) exemplare originale, câte 2(două) pentru fiecare parte.

